ଭାଜପାର ୨ୟ ପର୍ଯ୍ୟାୟ ପ୍ରାର୍ଥୀ ତାଲିକା ପ୍ରକାଶଃ ଆଶାୟୀଙ୍କୁ ଟିକେଟ ନ ମିଳିବାରୁ ସ୍ବାଧୀନଭାବେ ଲଢ଼ିବାକୁ ନିଷ୍ପତ୍ତି\t March 23rd, 12:37 PM March 23rd, 12:37 PM\nଗୁଣପୁର,୨୩।୩(ଡି.ଏନ୍.ଏ.): ୨୦୧୯ ଓଡ଼ିଶା ବିଧାନସଭା ନିିର୍ବାଚନ ଲାଗି ଭାଜପାର ୨ୟ ପର୍ଯ୍ୟାୟ ପ୍ରାର୍ଥୀ ତାଲିକା ଶୁକ୍ରବାର ରାତିରେ ପ୍ରକାଶ ପାଇଛି। ଏଥିରେ ୨୨ଟି ଆସନ ଲାଗି ନାମ ଘୋଷଣା କରାଯାଇଛି। ରାୟଗଡା ଜିଲା ଗୁଣପୁର ନିର୍ବାଚନମଣ୍ଡଳୀରୁ ଭାଜପା ରାଜ୍ୟ ସମ୍ପାଦକ ତଥା ପୂର୍ବତନ ମୁଖ୍ୟମନ୍ତ୍ରୀ ଡ. ଗିରିଧର ଗମାଙ୍ଗଙ୍କ ପୁତ୍ର ଶିଶିର ଗମାଙ୍ଗଙ୍କୁ ଦଳ ପ୍ରାର୍ଥୀ କରିଛି। ଏ ନେଇ ଗୁଣପୁର ଭାଜପା ମଧ୍ୟରେ ଅସନ୍ତୋଷ ଲାଗି ରହିଛି। ଭାଜପା ବିଧାୟକ ପ୍ରାର୍ଥୀ ପାଇଁ ରାମମୂର୍ତ୍ତି ମୁଟିକା ଆଶାୟୀ ଥିବାବେଳେ ଦଳ ଶିଶିରଙ୍କୁ ପ୍ରାର୍ଥୀ କରାଯାଇଥିଲା। ଏ ନେଇ ଅସନ୍ତୁଷ୍ଟ କର୍ମୀମାନେ ଏକ ବୈଠକ କରିଥିଲେ। ବୈଠକରେ ଦଳର ବିଦ୍ରୋହୀ ନେତା ରାମମୂର୍ତ୍ତି ସ୍ବାଧୀନ ଭାବେ ଲଢ଼ିବାକୁ ନିଷ୍ପତ୍ତି ନେଇଥିବା ସୂଚନା ମିଳିଛି।
